kardosdrur/scandi-wiki huggingface dataset:
Gao Xingjian

Gao Xingjian (født 4. januar 1940) er en kinesiskfødt, fransk forfatter, kritiker og billedkunstner. Han modtog Nobelprisen i litteratur i 2000.

Opvækst 
Gao er født i Ganzhou og har boet i Taizhou, Jiangsu. Han var søn af en bankfunktionær og en tidligere skuespiller, og under indflydelse af sin mor var han fra barnsben glad for kunst, blandt andet at male og skrive samt for teater. Han læste en hel del litteratur, blandt andet også vestlig litteratur, og han blev undervist i forskellige billedkunstarter. Da han var ti år, flyttede familien til Nanjing, hvor han fik det mester sin skolegang. Færdig med skolen i 1957 blev han optaget på Beijing Foreign Studies University, hvorfra han senere tog eksamen i fransk og litteratur. Han blev herefter tolk og arbejdede på forskellige måder med sproget, inden han i 1977 kom til at arbejde for Komiteen for Udenlandske Relationers afdeling for forfattere. 

Under kulturrevolutionen måtte Gao brænde en kuffert fuld af sine manuskripter for ikke at risikere at blive retsforfulgt på grund af sine skriveriers inspiration af vestlig tankegang, som var ildeset af det kinesiske styre på den tid.

Karriere 
I 1979 var han med en gruppe kinesiske forfattere, heriblandt Ba Jin, i Paris, hvor han fungerede som tolk. I 1980 fik Gao selv mulighed for at skrive skønlitteratur, da blev manuskriptforfatter og dramatiker for Folkets Teater i Beijing.

Gao blev kendt som pioner inden for absurd teater i Kina med de stykker, han skrev, mens han var ansat ved Folkets Teater. Han var påvirket af europæiske teatermodeller og fik derved et rygte som avantgardist. Samtidig var flere af hans teaterstykker kritiske over for det kinesiske styre, og han blev mere og mere klart uønsket af regeringen. Hans stykke fra 1986, Den anden kyst, blev således forbudt.

I 1986 fik Gao en ukorrekt diagnose på lungekræft, og han drog derpå på en ti måneders vandretur langs Yangtze, hvilket resulterede i romanen Åndernes bjerg. Denne bog, der blander selvbiografi med fiktion, blev først udgivet i Taiwan i 1989. I 1987 forlod han Kina for som politisk flygtning at bosætte sig i Frankrig, og her har han boet siden. Han fik fransk statsborgerskab i 1997.

Få år efter sin ankomst til Frankrig kunne han på afstand opleve demonstrationerne på Den Himmelske Freds Plads (1989), og han skrev Flygtningene med reference hertil. Herefter forbød det kinesiske styre hans værker i Kina.

Han skriver ifølge Nobel-komiteen litteratur "af universel gyldighed, med bitter indsigt og sproglig følsomhed, som har åbnet nye veje for kinesisk romankunst og dramatik".

Ved siden af sin skrivevirksomhed har Gao gennem hele sin karriere også malet, og han har illustreret flere af sine bøger og lavet forsider til dem. Han udstiller desuden malerier.

Bibliografi 
Inden han fik Nobelprisen, var ingen af Gaos værker oversat til dansk. Nu findes følgende på dansk:
 Et ensomt menneskes bibel (roman, på dansk 2003)
 Dengang jeg købte en fiskestang til min far (noveller, på dansk 2005)

Noter

Eksterne henvisninger 

 Gao Xingjian på nobelprize.org
 

Skønlitterære forfattere fra Kina
Malere fra Kina
Fransksprogede forfattere
Dramatikere fra Kina
Kristoffer Nyholm

Kristoffer Nyholm (født 13. maj 1951 i Silkeborg) er en dansk instruktør der har filmet episoder af flere danske succesfulde tv-serier.

Hans arbejder som tv-instruktør omfatter:
Landsbyen (DR, 1997), Taxa (DR, 1997), Hotellet (2001), Nikolaj og Julie (DR, 2002–2003), Forbrydelsen (DR, 2007), Forbrydelsen II, (DR, 2009) og Forbrydelsen III (DR, 2012).
Flere af tv-serierne er prisbelønnede.
I hans seneste tv-arbejde har han figureret som instruktør af den svenske tv-serie om Palmemordet der bygger på Leif GW Perssons bøger og som instruktør af 5. afsnit i den engelske tv-serie Endeavour (2014).

Udover tv-arbejdet har han arbejdet med flere danske spillefilm, dels som assisterende instruktør og som kamera-assistent og specielt i film med Lars von Trier som instruktør.

Instruktør i serien Taboo med Tom Hardy.

Kristoffer Nyholm er far til Rosa Gjerluff Nyholm og Barbara Gjerluff Nyholm.

Referencer

Eksterne henvisninger 
 

Tv-instruktører fra Danmark
Personer i Kraks Blå Bog
Danskere i 1900-tallet
Danskere i 2000-tallet
Ansatte i DR
Personer fra Silkeborg
Bolivias håndboldlandshold (herrer)

Bolivias håndboldlandshold for mænd er det mandlige landshold i håndbold for Bolivia. Det repræsenterer landet i internationale håndboldturneringer. 

Landsholdet, blev etableret i januar 2011, og er dermed det nyeste håndboldlandshold, efter Kosovo's som blev etableret i 2008. Det skal spillede mod Argentina i 2012.
Hidtil har holdet kun spillet en kamp mod den argentinske klub Deportivo San Francisco de Bahia Blnca, som de tabte til, med 40:8.

Herrehåndboldlandshold
Håndboldlandshold (herrer)
Idrætshøjskolen Bosei

Idrætshøjskolen Bosei er en dansk folkehøjskole i Faksinge skov ved Præstø på Sydsjælland.

Idrætshøjskolen Bosei startede i efteråret 2009. Bygninger i Faksinge skov blev overdraget fra en japansk kostskole Tokai University Boarding School in Denmark, tilknyttet Tokai University i Japan.

I efteråret og foråret er der lange kurser med faste linjer med Idræt: Boldspil, Health & Fitness og Vandsport. Der er undervisning i Kampsport (judo, taekwondo og karate) og så er der hovedlinjer i følgende fag: Japansk, Koreansk, Politi, eSport og Outdoor.

På de lange kurser er også en lang liste med forskellige valgfag, som man kan vælge.

Skolen tager hvert år på studietur til Japan, Korea samt sports og skirejse.

Skolen har egen have hvor den på bæredygtig vis får en masse friske og sunde grøntsager.

På skolen er der faciliteter til forskellige former for idræt og til undervisning i østasiatisk kultur. Der er blandt andet:

 Svømmehal
 Idrætshal
 Dojo
Budosal
 Buddhistisk tempel
 Fodboldbane
 Formningslokale
 Musiklokale
 Teceremoni-rum

Eksterne henvisninger 
 Skolens hjemmeside
Skolens facebook

Folkehøjskoler i Danmark
Etableret i 2009
Bygninger, konstruktioner og anlæg i Vordingborg Kommune
Vores Kunst

Vores Kunst (tidligere kaldet Kunst på stedet) er en online database over alle de værker Statens Kunstfond har været med til at støtte siden 1964. Sitet drives til daglig af Kulturstyrelsen, der er sekretariat for Statens Kunstfond. Værkerne på sitet er knyttet til to forskellige ordninger hhv. Kunst i det offentlige rum og Deponeringsordningen. Databasen udvides løbende og rummer p.t. omkring 2000 værker hvoraf de fleste indeholder billeder og en del også tekst om værkerne.

Kunst i det offentlige rum 
Statens Kunstfonds Udvalg for Kunst i det Offentlige Rum har siden 1964 støttet opførelse af værker i det offentlige rum. Værkerne spænder fra skulpturer på pladser og i parker, til udsmykninger og installationer på institutioner og midlertidige undersøgelser og projekter om hvordan kunsten kan påvirke det offentlige rum.

Indkøbte værker – Deponeringsordningen 
Ud over værkerne, der er støttet af Statens Kunstfonds Udvalg for Kunst i det Offentlige Rum, rummer databasen også informationer om en del af de værker Statens Kunstfonds Billedkunstneriske Indkøbs- og Legatudvalg og Statens Kunstfonds Kunsthåndværk- og Designudvalg har været med til at indkøbe til deponeringordningen.
Institutioner der er tilgængelige for offentligheden kan se hvilke værker der er tilgængelige for udlån, og søge om lån af specifikke værker.

Indkøbte værker – Smykkelån 
I år 2013 blev sitet statenskunstfondssmykkeskrin.dk integreret på vores.kunst.dk. Her kan man se og søge om at låne smykkekunst til særlige lejligheder Statens Kunstfonds Kunsthåndværk- og Designudvalg.

Mobil app 
I 2011 blev der udviklet en applikation til smartphones (Android og iOS). Applikationen fungerer som en mobil kunstguide, der kan vise brugeren hvad der er af kunst i nærheden og informationer om den kunst man møder i det offentlige rum. Den viser kun kunst, der er støttet af Statens Kunstfond, og som er direkte tilgængeligt for offentligheden. Brugerne kan også indsende information om værkerne til Statens Kunstfond, og fra version 1.6 (iOS) kan de også indsende billeder af værker direkte fra deres telefon.

Referencer

Eksterne henvisninger 
 Vores Kunst

Netdatabaser fra Danmark
Kunst
Gitte Løkkegaard

Gitte Løkkegaard (født 1. november 1963) er en dansk tv- og radiojournalist og forfatter.

Løkkegaard er født og opvokset i Bording Kirkeby, en landsby ca. 4 km nordvest for Bording, mellem Herning og Silkeborg.
I 1980'erne fungerede hun som journalist på ungdomsprogrammet P4.
Hun var ophavskvinde til tv-serien De moderne familier fra DR
har produceret dokumentarudsendelserne Selmas Krig og De teenageramte familier, samt har medvirket som dommer i DR's Smagsdommerne.

Som forfatter har Løkkegaard skrevet børnebogen Aksel Højhus (2002), ungdomsromanen Matilde Jensens Første Gang (2007) og børnebogen MGP missionen (2009).
I 2009 udgav hun også portrætbogen Tine Bryld – et lettere kaotisk ridt, der blev betegnet som "af sjældent høj kvalitet".

MGP missionen som film havde premiere den 21. marts 2013.
Martin Miehe-Renard er instruktør på filmen.

Henvisninger 

Børnebogsforfattere fra Danmark
Dansksprogede forfattere fra Danmark
MGP missionen

MGP missionen er en børnebog fra 2009 af Gitte Løkkegaard. Den blev filmatiseret i 2013, med Martin Miehe-Renard som instruktør, omend der er ændret en del af historien i filmen.

Handling 

Børnebøger
Litteratur i 2009
Oldenborre

Oldenborren (Melolontha) er en europæisk slægt af biller i familien Scarabaeidae. Fra æg over larve og til endeligt fuldvoksen gennemgår oldenborren en cyklus på fire år. En udbredt art i slægten er almindelig oldenborre (Melolontha melolontha), der er kendt som skadedyr.

Eksterne henvisninger 
 Almindelig oldenborre (Melolontha melolontha) – Naturbasen.dk
 Danmarks Fauna: Victor Hansen (1889-1974) og K. Henriksen (1888-1940). Biller VI. Torbister. G.E.C. Gads Forlag. København 1925

Referencer

Se også 

Torbister
Rudolf Thalund

Rudolf Thalund Jensen (20. december 1938 i Herning – 18. november 2011) var en dansk atlet, som løb for Herning GF.

Som konkurrenceløber nåede Thalund i 1960'erne og 1970'erne den absolutte danske elite. Hans meritter som eliteløber og sportsmand er omfattende. Han var først og fremmest baneløber på 5.000 og 10.000 meter, men han spændte vidt og prøvede også med succes kræfter med fine tider på 20 km landevej og maratonløb. Det blev til adskillige jyske mesterskaber og to DM titler på 10.000 meter 1965 og på maraton 1969. To gange blev han udtaget til det danske atletik landshold. Han vandt Eremitageløbet i 1970 og 1973. Den store alsidighed bragte ham også en DM-titel i 50 km langrend samt en DM-titel i orienteringsløbs stafet.

Danske mesterskaber 
Atletik
  1973 10.000 meter 30:52,0
  1971 10.000m 30:26,6
  1970 10.000 meter 31:41,0
  1969 Maraton 2:37,16
  1968 10.000 meter 30:57,4
  1965 10.000 meter 30:24,0
Langrend
   50 km langrend
Orienteringsløb
   Stafet

Eksterne links 
 Herning Orienteringsklub.dk – Vi har mistet vor hurtigste løber. 
 Statletik.dk Profil – Rudolf Thalund
 DAF i tal – Rudolf Thalund

Langdistanceløbere fra Danmark
Atleter fra Herning GF
Orienteringsløbere fra Danmark
Langrendsløbere fra Danmark
Personer fra Herning
Arie de Jong

Arie de Jong (hollandsk udtale: [ˈaːri dəˈjɔŋ], født 18. oktober 1865 i Jakarta, død 12. oktober 1957 i Putten, Holland) var en hollandsk reformator af sproget Volapük.

Arie de Jong og Johann Martin Schleyer gav Volapük ny styrke i Holland. Han ændrede ikke bare Volapük, men startede også Volapükaklub Valemik Nedänik (Hollandsk Universal Volapük Club) og grundlagde Diläd valemik Feda Volapükaklubas.

Arie de Jong grundlagde og redigerede Volapükagased pro Nedänapükans, en uafhængig avis, der eksisterede  i 30 år (1932-1963). Han skrev Gramat Volapüka, som var en grammatik af sproget, og en tysk-volapük ordbog, Wörterbuch der Weltsprache (Verdenssprog ordbog). Han oversatte det Nye Testamente til Volapük fra græsk samt mange andre dele af litteraturen.

Arie de Jong betragtes som den vigtigste Volapükist af en ny tidsalder Volapük historie.

Kunstsprog
Sprogvidenskabsfolk fra Holland
Kenneth Larsen

Kenneth Larsen (født 19. marts 1988) er en dansk fodboldspiller, der senest spillede for FC Fyn. Han kan spille både offensiv midt og i angrebet.

Karriere

Middelfart G&BK 
Larsen har sin fodboldopdragelse i Fjordager IF, og efter han blev topscorer i Danmarksserien for dem skiftede han til Middelfart Gymnastik & Boldklub. Der blev han topscorer for dem i hver sæson i halvandet år. Middelfart G&BK rykkede ned fra 2. division pga. pointtab af en administrativ fejl da man havde benyttet spilleren Ole Dau uden at have hans spillertilladsen i orden.

FC Fyn 
Som konsekvens af nedrykningen i Middelbart G&BK skiftede Larsen i sommeren 2011 til FC Fyn på en 2. årig kontrakt. Han blev sammen med resten af FC Fyns spillertrup fritstillet da klubben indstillede sine aktiviteter den 31. januar 2013 på grund af økonomiske problemer.

Ekstene henvisninger 
 Profilen af Kenneth Larsen Transfermarkt.dk

Referencer 

Fodboldspillere fra Danmark
Fodboldspillere fra FC Fyn
Lancashire League 1892-93

Lancashire League 1892–93 var den fjerde sæson af den engelske fodboldliga Lancashire League. Ligaen havde deltagelse af 12 hold, der spillede en dobbeltturnering alle-mod-alle. Turneringen blev vundet af Liverpool FC, som dermed vandt Lancashire League i holdets første sæson i ligaen. Efter sæsonen blev Liverpool FC valgt som nyt hold i The Football League.

Kilder / eksterne henvisninger 
 RSSSF – England – Lancashire League

Noter 

Sæsoner i Lancashire League
Fodbold i 1892
Fodbold i 1893
Lancashire League 1893-94

Lancashire League 1892–93 var den femte sæson af den engelske fodboldliga Lancashire League. Ligaen havde deltagelse af 13 hold, der spillede en dobbeltturnering alle-mod-alle, men den 20. november 1893 trak et af de tre nye hold i ligaen, Barrow FC, sig imidlertid. Turneringen blev vundet af Blackpool FC, som dermed vandt Lancashire League for første gang. Efter sæsonen blev Bury FC valgt som nyt hold i The Football League.

Kilder / eksterne henvisninger 
 RSSSF – England – Lancashire League

Noter 

Sæsoner i Lancashire League
Fodbold i 1893
Fodbold i 1894
Klase

En klase er en blomsterstand med lang hovedakse og sidestillede stilkede blomster, der springer ud nedefra. Klasen fortsætter væksten fra spidsen, og på den måde kommer de ældste blomster til at sidde inderst (nederst) på klasen.

Se også 
 Aks (plante)
 Blomsterstand

Kilder og henvisninger

Plantemorfologi

sv:Blomställning#Typer av blomställningar
Now (The Dubliners-album)

Now er et studiealbum af The Dubliners udgivet i 1975.
Både Ciaran Bourke og Ronnie Drew havde forladt bandet i 1974. Drew for at gå solo, og Ciaran, fordi han havde haft en hjerneblødning.
I stedet blev Jim McCann medlem og optog dette album sammen med de resterende tre "gamle" Dubliners: Luke Kelly, Barney McKenna og John Sheahan.
Coveret har billeder Kelly, McCann, McKenna og Sheahan samt af Bourke, på trods af at han ikke medvirker på albummet.

Ændringen i personalet ændrede lyden i bandet. McCann bidrog med sangen "Carrickfergus" som senere er blevet en af hans mest populære og efterspurgte sange.
Albummet indeholder også sangen "The Unquiet Grave", som er en gammel engelsk ballade. Luke Kelly synger denne sang.

Spor

Side Et 
 "Farewell to Carlingford"
 "The Old Triangle"
 "The Beggarman"
 "Matt Hyland"
 "The Downfall of Paris"
 "Carrickfergus"

Side To 
 "Lord of the Dance"
 "The Lifeboat Mona"
 "Farewell to Ireland"
 "The Unquiet Grave"
 "Lord Inchiquin"
 "The Lark in the Morning"

Referencer 

The Dubliners-album
Album fra 1975
Johan Asplund

Johan Asplund (født 18. maj 1937, død 13. november 2018) var en fremtrædende svensk sociolog, social psykolog og oversætter. Han var interesseret i social interaktion og etnometodologi. Asplund var professor emeritus ved Lunds Universitet, og var forinden professor i socialpsykologi ved Københavns universitet.

Han skrev blandt andet "Om undran inför samhället" om videnskabsteori, hvor han betonede det kvalitative og tolkende frem for traditionelle sociologiske kvantitative tilgange. Hans mest læste bog er det "sociale liv elementære former" (1987), hvor han analyserede de vigtigste elementer i den klassiske social-psykologiske forskning og tilhørende eksperimenter. Asplund lancerede i bogen en teori om, at mennesker generelt er socialt lydhøre eller "svartilbøjelige". 

Johan Asplund betragtes som en af de mest fremtrædende svenske sociologer og sociale psykologer..  Johan Asplund bøger er ikke offentliggjort på andre sprog end svensk.

Bibliografi 
 Om mättnadsprocesser 1967
 Sociala egenskapsrymder 1968
 Om undran inför samhället 1970
 Om attitydbegreppets teoretiska status 1971
 En mycket fri tolkning av några teser i George Lukács historia och klassmedvetande 1971
 Inledning till strukturalismen 1973
 Bertillon och Holmes 1976
 Teorier om framtiden 1979
 Socialpsykologiska studier 1980
 Tid, rum, individ och kollektiv 1983
 Ett ostämt piano är hemskt 1984
 Om hälsningsceremonier, mikromakt och asocial pratsamhet 1987
 Det sociala livets elementära former 1987
 Rivaler och syndabockar 1989
 Essä om Gemeinschaft och Gesellschaft 1991 (om Ferdinand Tönnies' begrepp)
 Storstäderna och det forteanska livet 1992
 Avhandlingens språkdräkt 2002
 Genom huvudet 2002
 Hur låter åskan? 2003
 Angående Raymond Chandler 2004
 Munnens socialitet och andra essäer 2006

Priser og hædersbevisninger 

 Kellgrenpriset 1997
 John Landquists pris 2003
 Svenska Akademiens essäpris 2007

Referencer

Videnskabsfolk fra Sverige
Lancashire League 1894-95

Lancashire League 1894–95 var den sjette sæson af den engelske fodboldliga Lancashire League. Ligaen havde deltagelse af 14 hold, der spillede en dobbeltturnering alle-mod-alle. Turneringen blev vundet af Fairfield FC, som i sin tredje sæson i Lancashire League vandt ligaen for første gang.

Kilder / eksterne henvisninger 
 RSSSF – England – Lancashire League

Noter 

Sæsoner i Lancashire League
Fodbold i 1894
Fodbold i 1895
Midland League 1894-95

Midland League 1894–95 var den sjette sæson i den engelske fodboldliga Midland League. Ligaen havde deltagelse af 14 hold, der spillede en dobbeltturnering alle-mod-alle. Turneringen blev vundet af Loughborough Town, som dermed vandt ligaen for første gang. Klubben blev efter sæsonen valgt som nyt hold i The Football League.

Kilder / eksterne henvisninger 
 RSSSF – Midland League

Noter 

Sæsoner i Midland League (1889-1960)
Fodbold i 1894
Fodbold i 1895
The Combination 1892-93

The Combination 1892–93 var den tredje sæson af den engelske fodboldliga The Combination. Ligaen havde deltagelse af 12 hold, der spillede en dobbeltturnering alle-mod-alle. Turneringen blev vundet af Everton FC's reservehold, som dermed vandt ligaen for anden gang.

Kilder / eksterne henvisninger 
 RSSSF – The Combination

Noter 

Sæsoner i The Combination
Fodbold i 1892
Fodbold i 1893
The Combination 1893-94

The Combination 1893–94 var den fjerde sæson af den engelske fodboldliga The Combination. Ligaen havde deltagelse af 11 hold, der spillede en dobbeltturnering alle-mod-alle, men i løbet af sæson trak Gorton Villa sit hold. Turneringen blev vundet af Everton FC's reservehold, som dermed vandt ligaen for tredje sæson i træk.

Kilder / eksterne henvisninger 
 RSSSF – The Combination

Noter 

Sæsoner i The Combination
Fodbold i 1893
Fodbold i 1894
The Combination 1894-95

The Combination 1894–95 var den femte sæson af den engelske fodboldliga The Combination. Ligaen havde deltagelse af 11 hold, der spillede en dobbeltturnering alle-mod-alle. Turneringen blev vundet af Ashton North End FC, som dermed vandt ligaen for første gang.

Kilder / eksterne henvisninger 
 RSSSF – The Combination

Noter 

Sæsoner i The Combination
Fodbold i 1894
Fodbold i 1895
Lancashire Combination 1893-94

Lancashire Combination 1893–94 var den tredje sæson af den engelske fodboldliga Lancashire Combination. Ligaen havde deltagelse af ti hold, der spillede en dobbeltturnering alle-mod-alle, bortset fra at Royton FC trak sit hold i løbet af sæsonen. Turneringen blev vundet af Blackburn Rovers FC's reservehold, som dermed vandt ligaen for tredje sæson i træk.

Kilder / eksterne henvisninger 
 RSSSF – Lancaster Combination

Noter 

Sæsoner i Lancashire Combination
Fodbold i 1893
Fodbold i 1894
Europa-Parlamentsvalget 1999

Europa-Parlamentsvalget 1999 var et europæisk valg for alle 626 medlemmer af Europa-Parlamentet afholdes på tværs af de 15 EU- medlemslande den 10., 11. og 13. juni 1999. Valget blev afholdt i Danmark den 10. juni 1999. Danmark valgte 16 medlemmer til Europa-Parlamentet. Valgdeltagelse var generelt lav, undtagen i Belgien og Luxembourg, hvor der er stemmepligt, og hvor nationale valg blev afholdt samme dag. Dette var den første valg, hvor Østrig, Finland og Sverige stemte sammen med de øvrige medlemmer, der tiltrådte i 1995.

Noter

Eksterne kilder og henvisninger 
 VALGET TIL EUROPA-PARLAMENTET DEN 10. JUNI 1999, Indenrigsministeriet.

Politiske valg i 1999
1999
Lancashire Combination 1894-95

Lancashire Combination 1894–95 var den fjerde sæson af den engelske fodboldliga Lancashire Combination. Ligaen havde deltagelse af tretten hold, der spillede en dobbeltturnering alle-mod-alle. Turneringen blev vundet af Everton FC's reservehold, som dermed vandt ligaen for første gang.

Kilder / eksterne henvisninger 
 RSSSF – Lancaster Combination

Noter 

Sæsoner i Lancashire Combination
Fodbold i 1894
Fodbold i 1895
Jens Olsen (astromekaniker)

Jens Olsen (27. juli 1872 i Ribe – 17. november 1945 i København) var en dansk urmager, låsesmed og astromekaniker. Han byggede det berømte Verdensur, som nu står på Københavns Rådhus.

Jens Olsen døde inden urets færdiggørelse, men hans yngste barnebarn var med til indvielsen.

Olsen er begravet på Bispebjerg Kirkegård.

Andet 
Det danske band Shu-bi-dua lavede i 1982 sangen "Jens Olsens Verdensur" som er at finde på albummet Shu-bi-dua 8.

Galleri

Referencer 

Urmagere fra Danmark
Danskere i 1800-tallet
Danskere i 1900-tallet
Personer fra Ribe
Letlands håndboldlandshold (herrer)

Letlands håndboldlandshold for mænd er det mandlige landshold i håndbold for Letland. Det repræsenterer landet i internationale håndboldturneringer. De reguleres af Letlands håndboldforbund. Holdet deltog i kvalificeringen, til VM 2007, og endte på en 3.-plads i Gruppe 4. Holdet deltog ved IHF Emerging Nations Championship i 2015, hvor de endte på 2. plads, efter at de tabte finalen mod Færøerne.

Holdet kvalificerede sig for første gang til en slutrunde, ved EM i håndbold 2020.

Kendte spillere 
 Evars Klešniks
 Aivis Jurdžs
 Dainis Krištopāns

Referencer

Eksterne henvisninger 
 Letlands håndboldforbund 
 Letland's håndboldforbund på ЕHF's hjemmeside 
 Profil på National Handball Teams.com 

Landshold (herrer)
Herrehåndboldlandshold
Vatikanmuseet

Vatikanmuseet ligger i Vatikanstaten i Rom. Museet, som egentlig består af flere separate samlinger, er blandt de største museer i verden. Museet rummer enorme samlinger, tilhørende Den romersk-katolske kirke og samlet gennem århundreder. Samlingen rummer nogle af de bedst kendte klassiske skulpturer og mest betydningsfulde mesterværker fra Renæssancen.

Pave Julius 2. (1503 – 1513) grundlagde museet i starten af 1500-tallet og samlingerne er forøget næsten uafbrudt siden da.

Vatikanmuseet besøges årligt af ca 5 millioner gæster. I 2007 var besøgstallet oppe på 4.310.083 gæster og i 2011 rundede man 5.000.000.

Eksterne henvisninger 
 Museets hjemmeside

Vatikanstaten
Museer i Rom
Overhydration

Overhydrering er tilstedeværelsen af for meget vand i kroppen, som giver symptomer som øget vægt, forhøjet blodtryk, væskeansamlinger (f.eks. hævede ankler), åndedrætsbesvær og hoste. Det er hovedsageligt ældre mennesker, som bliver overhydrerede, fordi de får at vide, at de skal drikke meget for at undgå urinvejsinfektion, træthed, svimmelhed eller forstoppelse.

Drikker vi for meget, må nyrerne filtrere mere væske ud af blodbanen så urinen bliver fortyndet. I værste fald bliver vi overhydrerede. Ved for stor væskeindtagelse vil de tidligere omtalte symptomer gradvis opstå. Det omvendte gælder ved for lille væskeindtagelse, hvor urinen bliver koncentreret, og vi sparer på væsken.

Sygdomme